**Vuosaaren lukio** sijaitsee Helsingissä Vuosaaren kaupunginosan keskustassa metroaseman ja kauppakeskus Columbuksen välittömässä läheisyydessä. Vuosaaren urheilutalo ja Vuotalo sijaitsevat koulun vieressä. Vuosaaren lukio on yleislukio, jossa on yleislinja, musiikkilinja ja teknologialinja. Vuonna 2022 koulussa oli noin 750 opiskelijaa. Lukiossa on 30 opettajaa, ja sen rehtorina toimii Marko Paju.

Vuosaaren lukio aloitti toimintansa uudessa rakennuksessa 11. elokuuta 2021. Uuden rakennuksen rakentaminen aloitettiin toukokuussa 2019 urheilutalon viereiselle tontille. Rakennus oli Helsingin ensimmäinen hanke, joka toteutettiin elinkaarihankkeena. Rakentamisen lisäksi elinkaarihankkeeseen kuuluu kiinteistön huolto ja ylläpito 20 vuodeksi. Uuden rakennuksen myötä lukion opiskelijamäärän on tarkoitus nousta 900 opiskelijaan. Rakennus toimii iltaisin ja viikonloppuisin monitoimitilana.

Pääsyrajat 2000–2023| Vuosi | YleislinjaKA-raja | Musiikkilinjapisteraja, max. 20 | Teknologialinjapisteraja, max. 20 |
| --- | --- | --- | --- |
| 2000–2001 | Muuttumaton 7,70 |  |  |
| 2001–2002 | Laskua 7,64 |  |  |
| 2002–2003 | Laskua 7,40 |  |  |
| 2003–2004 | Muuttumaton 7,40 |  |  |
| 2004–2005 | Laskua 7,30 |  |  |
| 2005–2006 | Laskua 7,20 |  |  |
| 2006–2007 | Nousua 7,28 |  |  |
| 2007–2008 | Nousua 7,42 |  |  |
| 2008–2009 | Laskua 7,00 |  |  |
| 2009–2010 | Nousua 7,25 |  |  |
| 2010–2011 | Muuttumaton 7,25 |  |  |
| 2011–2012 | Muuttumaton 7,25 |  |  |
| 2012–2013 | Muuttumaton 7,25 |  |  |
| 2013–2014 | Nousua 7,33 |  |  |
| 2014–2015 | Laskua 7,17 |  |  |
| 2015–2016 | Laskua 7,15 |  |  |
| 2016–2017 | Nousua 7,17 |  |  |
| 2017–2018 | Nousua 7,25 |  |  |
| 2018–2019 | Nousua 7,31 |  |  |
| 2019–2020 | Nousua 7,42 |  |  |
| 2020–2021 | Nousua 7,58 |  |  |
| 2021–2022 | Laskua 7,50 |  |  |
| 2022–2023 | Nousua 7,70 | Muuttumaton 9,92 | Muuttumaton 12,50 |
| 2023–2024 | Laskua 7,67 | Nousua 11,50 | Nousua 13,50 |

Vuonna 2022 lukiossa aloitti yleislinjan rinnalla musiikkilinja ja teknologialinja.

Historia
--------

Vuosaaren lukion vanha rakennus kesäkuussa 2020.
Vuosaaren lukion uuden rakennuksen rakennustöitä kesäkuussa 2020.
Nykyinen Vuosaaren lukio syntyi vuonna 1993, kun vanha Vuosaaren lukio ja Tehtaanpuiston lukio yhdistyivät. Entinen Vuosaaren lukio oli perustettu Vuosaaren Koukkusaarentielle vuonna 1965 osana Vuosaaren yhteiskoulua. Koukkusaarentien rakennuksessa jatkoi vuoden 1993 jälkeen Vuosaaren yläasteen koulu. Vuonna 2006 yläaste muuttui Vuosaaren peruskouluksi ja vuonna 2017 Vuoniityn peruskouluksi. Tehtaanpuiston lukion juuret ovat Tehtaanpuiston yhteiskoulussa, joka toimi pitkään Eirassa. Koulu oli perustettu vuonna 1934 ja oli aluksi tunnettu yhteyksistään jääkäriliikkeeseen. Vuonna 1976 koululle valmistui uusi koulurakennus Vuosaareen osoitteeseen Vuosaarentie 7. Koulun vanhassa rakennuksessa Eirassa toimii nykyisin steinerpedagoginen Elias-koulu. Helsingin siirtyessä peruskoulujärjestelmään vuonna 1977 Tehtaanpuiston lukio siirtyi Helsingin kaupungin lukioksi. Uusi yhdistynyt Vuosaaren lukio jatkoi toimintaansa entisen Tehtaanpuiston yhteiskoulun rakennuksessa Tehtaanpuiston yläasteen koulun kanssa.

Lähteet
-------

1. 1 2  Lukiokoulutuksen oppilaitokset (Valitse koulutuksen järjestäjäksi Helsingin Kaupunki.) Opetushallinnon tilastopalvelu Vipunen. Viitattu 5.9.2023.
2. ↑  Yhteystiedot Helsingin kaupunki. Viitattu 30.5.2020.
3. ↑  Pietiläinen, Jari: Vuosaaren uusi lukio on harvinaisuus Helsingissä – Ida, 19: "Tästä koulusta olen nähnyt jopa enneunia" *Helsingin Uutiset*.  11.8.2021. Viitattu 25.8.2021.
4. ↑  Uusi lukiorakennus Vuosaareen v. 2022?  *Vuosaari-lehti*, 8.2.2017, nro 5/2017, s. 4. Artikkelin verkkoversio.
5. ↑  Vuosaaren lukio rakennetaan elinkaarimallilla – "Mahdollisuus parempaan laaturiskien hallintaan" *Helsingin Uutiset*.  30.4.2019. Viitattu 25.8.2021.
6. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28  Helsingin lukioiden sisäänpääsyrajat (.xlsx) Helsingin kaupunki. Viitattu 5.9.2023.
7. ↑  Vuosaaren lukioon musiikki- ja teknologialinjat *Vuosaari-lehti*.  8.12.2021. Viitattu 19.12.2022.
8. ↑  Aula, Kimmo: *Tehtaanpuiston yhteiskoulu, historiikkia ja muistelmia*, s. 14, 36–43. Tehtaanpuiston lukio ja yläaste, 1987.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Vuosaaren lukio**.
* Vuosaaren lukion kotisivut